32001R0717
L 100/11
JURNALUL OFÍCIAL AL UNIUNII EUROPENE
REGULAMENTUL (CE) NR. 717/2001 AL COMISIEI
din 10 aprilie 2001
de modificare a Regulamentului (CE) nr. 790/2000 de stabilire a standardului de comercializare pentru tomate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), astfel cum a fost modificat ultima dată prin Regulamentul (CE) nr. 2826/2000 (2), în special articolul 2 alineatul (2),
întrucât:
(1)
Anexa la Regulamentul (CE) nr. 790/2000 al Comisiei din 14 aprilie 2000 de stabilire a standardului de comercializare pentru tomate (3) stabilește dispoziții privind clasificarea tomatelor.
(2)
Pentru a se asigura transparența pe piața mondială, aceste dispoziții ar trebui să fie modificate. Standardul pentru tomate recomandat de Comisia Economică pentru Europa a Organizației Națiunilor Unite a fost modificat recent pentru a stabili că tomatele „cireșe” nu pot avea crăpături cicatrizate, nici în categoria II.
(3)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
ADOPTĂ PREZENTUL REGULAMENT:
Articolul 1
În anexa la Regulamentul (CE) nr. 790/2000 titlul II (Dispoziții privind calitatea) litera B (Clasificare) punctul (iii) (Categoria II), a treia liniuță se înlocuiește cu următorul text:
„-
crăpături cicatrizate cu o lungime de cel mult 3 cm pentru tomatele rotunde, striate sau alungite.”
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
Se aplică din prima zi a celei de-a doua luni care urmează intrării în vigoare.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 aprilie 2001.